Emilio Osmeña

Si Emilio Mario Renner Osmeña Jr. mas ilado sa bansagon nga Lito Osmeña, (natawo Setyembre 11, 1938) apo ni  Presidente Sergio Osmeña. Siya ang gobernador sa Sugbo gikan sa tuig 1988 ngadto 1992. Siya ang nagtukod sa partidong PROMDI(Progressive Movement for the Devolution of Initiatives)

Kabatan-on

Natawo siya sa Dakbayan sa Sugbo niadtong September 11, 1938. Iyang ginikanan mao sila si Dr. Emilio V. Osmeña ug Ma. Luisa Renner.

Personal nga Kinabuhi

Sa dekada 70 panahon sa martial law usa siya sa mga political prisoner panahon sa Martial Law. Nabalhog siya sa Fort Bonifacio sulod sa siyam ka buwan. Gipaubos usab siya sa house arrest sulod sa upat ka tuig. Sa hinapos sa dekada iyang gihatagan og dakong pagtagad ang pagdevelop og mga real estate projects.

Si Lito naminyo ngadto kang Annette Versoza ug may tulo ka anak Mariano, Maria Luisa, and Emilio III. Naa siyay walo ka apo sila si; Annette, Santino, Marie, Katrien, Alexander, Emilio IV, Illeana, ug Julia.

Edukasyon 
Natapos niya ang kurso nga Bachelor of Science in Business Administration gikan sa University of San Carlos.

Kinabuhi Sulod Sa Politika 
Nisulod lamang siya sa politika human sa kamatayon ni Ninoy Aquino diin nidagan siya pagkagobernador sa Sugbo sa tuig 1988.

Gobernador sa Sugbo

Nagserbisyo siya isip gobernador gikan sa Hunyo 30, 1988 ngadto Hunyo 30, 1992.

Sa iyang pagserbisyo isip gobernador napasaka niya ang budget sa probinsya ngadto sa 1 billion kada tuig. Iyang gipaninguha nga mahimong posible ang pagtukod og mga flyover ug causeway. Namalit usab siya og mga kagamitan para mapasiugdahan ang pagtukod og mga kadalanan sa barangay ug mga taytayan, farm to market roads, ug gisugdan ang pagtukod sa Trans Central Highway nga nagkonektar sa Syudad sa sugbo ngadto sa kasadpan. Gipasiugdahan usab niya ang patubig sa probinsya. Iya usab gipangiha ang pagpalambo sa Cebu Internation Airport. Nakigtambayayong usab siya kang Fr. Francisco G. Silva para maabot ang mga hilit nga lugar sa kuryente. Napili usab siyang chairman sa Liga sa mga gobernador sa Pilipinas gikan sa 1990 ngadto sa 1992. Panahon sa iyang termino nga nakatagamtan og pagsaka sa ekonomiya ang Cebu.

Nidagan siya isip bise presidente ni Fidel Ramos sa eleksyon sa tuig 1992 apan napilde ni Joseph Estrada.

Sa tuig 1998 nidagan siya pagkapresidente apan napilde ni Joseph Estrada.

Mga Pilipinong politiko
Sinugboanon